CELEX: 22014D0809
Language: hu
Date: 2014-10-23 00:00:00
Title: 2014/809/EU: Az AKCS-EU Nagykövetek Bizottságának 3/2014 határozata ( 2014. október 23. ) a Mezőgazdasági és Vidéki Együttműködés Technikai Központja igazgatója kinevezésének meghosszabbításáról

19.11.2014   
            
            
               HU
            
            
               Az Európai Unió Hivatalos Lapja
            
            
               L 332/49
            
         AZ AKCS-EU NAGYKÖVETEK BIZOTTSÁGÁNAK 3/2014 HATÁROZATA
   (2014. október 23.)
   a Mezőgazdasági és Vidéki Együttműködés Technikai Központja igazgatója kinevezésének meghosszabbításáról
   
      (2014/809/EU)
   
   AZ AKCS–EU NAGYKÖVETEK BIZOTTSÁGA,
   tekintettel az első alkalommal 2005. június 25-én Luxembourgban (1), második alkalommal 2010. június 22-én Ouagadougouban (2) módosított, az egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között Cotonouban 2000. június 23-án aláírt partnerségi megállapodásra (3) és különösen annak III. melléklete 3. cikkének (5) bekezdésére,
   tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (4) és különösen az alapszabály 7. cikkének (1) bekezdésére,
   mivel:
   
               (1)
            
            
               Az AKCS–EU Nagykövetek Bizottsága a 2010. március 19-i 2/2010 határozatával Michael HAILU-t kinevezte a Mezőgazdasági és Vidéki Együttműködés Technikai Központjának (CTA) igazgatójává öt évre, azaz 2015. február 28-ig.
            
         
               (2)
            
            
               A CTA alapszabálya 7. cikkének (1) bekezdése úgy rendelkezik, hogy amennyiben az igazgató kiemelkedő teljesítményt nyújt, a Nagykövetek Bizottsága az igazgatótanács ajánlása alapján – rendkívüli körülmények esetén – legfeljebb ötéves időtartamra meghosszabbíthatja az igazgató kinevezését.
            
         
               (3)
            
            
               2014. április 3-án a CTA igazgatótanácsa javasolta Michael HAILU kinevezésének meghosszabbítását.
            
         
               (4)
            
            
               Az AKCS Miniszterek Tanácsa a 2014. június 16–18-i ülésén jóváhagyta az igazgató szerződésének meghosszabbítását egy újabb ötéves időtartamra.
            
         
               (5)
            
            
               Ennélfogva célszerű egy ötéves időtartamra meghosszabbítani Michael HAILU kinevezését,
            
         A KÖVETKEZŐKÉPPEN HATÁROZOTT:
   Egyetlen cikk
   Az AKCS–EU Nagykövetek Bizottsága – az általa a hatáskörén belül esetlegesen később meghozandó határozatok sérelme nélkül – a 2015. március 1-jétől2020. február 29-ig tartó időszakra meghosszabbítja Michael HAILU-nak (Etiópia), a Mezőgazdasági és Vidéki Együttműködés Technikai Központja igazgatójának a megbízatását.
   
      Kelt Brüsszelben, 2014. október 23-án.
      
         
            az AKCS–EU Nagykövetek Bizottsága részéről
         
         
            az elnök
         
         S. SANNINO
      
   
   
      (1)  Megállapodás a Cotonouban 2000. június 23-án, egyrészről az Afrikai, Karibi és Csendes-óceáni Államok Csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).
   
      (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).
   
      (3)  HL L 317., 2000.12.15., 3. o.
   
   
      (4)  HL L 309., 2013.11.19., 50. o.